इन्दुलाल याज्ञिक
इंदुलाल कन्हैयालाल याज्ञिक (22 फरवरी 1892 - 17 जुलाई 1972) एक भारतीय स्वतंत्रता सेनानी एवं किसान नेता थे। वे अखिल भारतीय किसान सभा के नेता थे और उन्होंने महागुजरात आन्दोलन का नेतृत्व किया था। उन्हें इंदु चाचा के नाम से भी जाना जाता है। वह एक लेखक और फिल्म निर्माता भी थे। इन्दुलाल याज्ञिक ही मैडम भीकाजी कामा द्वारा फहराए गए भारतीय तिरंगे झंडे को चोरी छिपे जर्मनी से भारत लाये थे। वे 1957 में तत्कालीन बॉम्बे राज्य में अहमदाबाद निर्वाचन क्षेत्र से द्वितीय लोक सभा के लिए चुने गए थे। पुनः 1962-1972 तक उसी निर्वाचन क्षेत्र से तीसरी, चौथी और पांचवीं लोकसभा के लिए चुने गए।